cyanic-selkie/wikianc huggingface dataset:
Ժամանակ (ֆիլմ)
Սյուժե
Ժամանակին մարդիկ անմահությանը ճանապարհ են բացել ու հիմա մարդիկ գենետիկայով ծրագրավորված են այնպես, որ չեն ծերանում մինչև 25 տարեկան հասնելը։ Բայց դրանից հետո նրանց մնում է ապրել ընդամենը մեկ տարի, եթե չեն ավելացնում ավել ժամանակ։ Ժամանակը մնում է միակ արժույթն աշխարհում։ Երբ այն վերջանում է, մարդը վայրկենապես սրտի կանգից մահանում է։ Ամեն մեկի ձախ ձեռքի վրա գտնվում է ենթամաշկային լուսավոր ժամացույցներ, որը ցույց է տալիս թե ինչքան ժամանակ է մնացել և երբ մարդը մահանում է, ժամանակը մարում է՝ դառնալով մուգ գիծ։ Ժամանակը կարելի է վերջացնել կապսուլայով, իսկ շփումն աջ դաստակին կարելի է արագ փոխանցել միմյանց և փոխանցվող ձեռքը, որը տալիս է իր ժամանակը պետք է գտնվի ներքևի մասում։
Ժամանակի ընթացքում «գետտո» տարածքում մարդկանց ժամանակը շատ քիչ է և ամեն օր ինչ-որ մեկը մահանում է։ 28 տարեկան բանվոր Ուիլլ Սալաս (Ջասթին Թիմբերլեյք) ապրում է գետտում մեկ օրով ամեն գիշեր ու ցերեկ նա վաստակում է ժամանակ հաջորդ օրվա համար։ Նա ապրում է իր մոր հետ Ռեյչլ (Օլիվիա Ուայլդ), նրանք հազիվ են ծերը ծերին հասցնում, իսկ ապրելու արժեքը օրեցօր աճում է։ Մոր ծննդյան օրը (նա դարձավ 50 տարեկան) Ուիլլը իր ընկերոջ Բորելոմի (Ջոննի Գալէկի)հետ, բարում նկատում է մի տղայի (Մետտ Բոմեր), որն իր ժամացույցի վրա ունի 116 տարի։ Նա ամբողջ օրը բոլորին հյուրասիրում է, Ուիլլը փորձում է բացատրել, որ նա կարող է իր ժամանակը կորցնել։
Հանկարծ հայտնվում են ժամագողները, որոնք գողանում են մարդկանց ժամանակը։ Առաջնորդ Ֆորտիսը (Ալլեքս Պետտիֆեր) առաջարկում է հարուստին մրցել իր ժամանակի վրա։ Մարտերը հիմնված են այն փաստի վրա, որ պետք է սեղմել հակառակորդի ձեռքը ներքևում և խլել նրա ողջ ժամանակը։ Ուիլլը փրկում է տղային և թաքնվում են լքված շենքում։ Հենրի Գամիլտոն (հարուստ տղան) պատմում է Ուիլլին, որ հոգնել է իր կյանքից 105 տարի։ Նա նաև ասում է, որ հարուստների հավիտյան կյանքի համար պետք է մահանան աղքատ մարդիկ։ Հետևաբար աշխարհը բաժանվում է ժամային գոտիների։ Ուիլլը և Հենրին քնում են։ Հաջորդ առավոտ, երբ Ուիլլը դեռ քնած էր Հենրին իր ամբողջ ժամանակը փոխանցում է նրան, իրեն թողնում է ընդամենը հինգ րոպե, և գնում է դեպի կամուրջը։ Ուիլլը արթնացավ և տեսավ 116 տարի իր ժամացույցի վրա, պատուհանի վրա գրված էր «Մի վատնիր իմ ժամանակը զուր տեղը»։ Ուիլլը վազում է դեպի կամուրջ,բայց չի հասցնում, Հենրիի ժամանակն ավարտվում է և ընկնում է գետը։
Ուիլլը պատմում է Բորելին, թե ինչպես է այդքան ժամանակը ստացել, նրան տալիս է 10 տարի(որպես ընկերության նշան), ասում է, որ իր մորը տանելու է Նյու-Գրինվիչ ժամային գոտի, որտեղ ապրում են հարուստ մարդիկ, նրանք ունեն հազար տարի։ Այդ պահին Ժամանակը բացահայտում է Հենրի Գամիլտոնի դին և հասկանում է, որ նա ինչ-որ մեկին հասցրել է տալ իր ժամանակը։ Ժամանակի պահակախումբ - ոստիկանությունը հետաքննում է հանցագործությունը կապված ժամանակի հետ։
Ֆիլիպպը ծանոթացնում է իր աղջկան Սիլվիին (Ամանդա Սեյֆրիդ) հաջողակ խաղացողի հետ։ Խնջույքի ժամանակ Սիլվին խոստովանում է Ուիլլին, որ հարյուր տարի ապրող հարուստները, ապրում են այդ հարյուր տարին ձանձրալի և միապաղաղ կերպով, նրանց չի հերիքում համարձակությունը, որպեսզի համարձակ քայլեր անեն։ Հանկարծակի հայտնվում է Ժամանակի պահակախումբը հայտնաբերում է թե ով է ստացել Հենրի Գեմիլտոնից այդքան ժամանակ։ Նրանց վարորդը Ռայմոնդ Լեոնը (Կիլլիան Մյորֆի) ձերբակալում է Ուիլլին, ասելով որ գողացել է Հենրի Գեմիլտոնի ժամանակը, նա Ուիլլիի ողջ ժամանակը վերցնում է՝ թողնելով ընդամենը երկու ժամ։ Ուիլլը փախչում է՝ գերի վերցնելով Սիլվիին։
Նա փորձում է վերադառնալ գետտո և թաքնվել այնտեղ, բայց ճանապարհին մեքենան Ժամանակի թակարդն է ըկնում։ Հանցագործը գողանում է համարյա ողջ Սիլվիի ժամանակը։Հիմա փախստականներին մնաց ընդամենը կես ժամ, որպեսզի ձեռք բերեն ապրելու ժամանակ։ Ուիլլը գնում է Բորելի մոտ, որ մի քիչ ժամանակ տա, բայց նրա կնոջից իմանում է, որ իր ընկերը մահացել է, ժամանակը, որ Ուիլլը նվիրել էր, նա բառում խմել էր և մահացել էր ալկոհոլի թունավորումից, մինչև մահը նրան մնացել էր 9 տարի։ Հերոսներին մնացել է ընդամենը մի քանի րոպե, նրանք հասցնում են գնալ լոմբարդ և վաճառել Սիլվիի ականջօղերը և ամեն մեկին տալիս է մեկ օր։ Ուիլլը զանգում է Ֆիլիպպ Ուայսին և պահանջում է փրկագին իր դստեր դիմաց, բերել հազար տարի բարեգործական հիմնադրամից։ Բայց Ուայսը չէր կարող թույլ տալ, որ ավելորդ տարիները գետտոյում լինեին։ Ուիլլը հասկանում է, որ ոչինչ չի կարող անել, ուզում է Սիլվիին հետ ուղարկել, բայց Սիլլվին պատահական վիրավորում է Ժամանակի պահակախմբի Լեոին,երբ նա փորձում էր Ուիլլին վիրավորել։ Ուիլլը կիսում է իր ժամանակը վիրավոր պահակազորի հետ, քանի որ նրա ավելորդ ժամանակը գտնվում էր մեքենայում, նա հազիվ ապրեր մինչև օգնության հասնելը։
Սիլվիին երբ գետտոյում էր, հասկացավ մարդկանց կյանքը, նա մնում է Ուիլլի հետ և սիրահարվում է նրան։Միասին նրանք սկսում են թալանել Ուայսի բանկը, բաժանելով գողացված ժամը աղքատներին։ Բայց մի անգամ նրանց գտնում է նույն Ժամանակը։ Ֆորտիսը, առաջնորդը բանդայի առաջարկում է Ուիլլին մենամարտ էլ տայմերեստլինգ (անալոգիա արմրեստլինգ), որի նպատակն է սեղմել մրցակցի ձեռքը սեղանին և չեզոքացնել ողջ ժամանակը։ Ուիլլը հաղթում է Ֆորտիսին, օգնությամբ մի հնարքի, որը ցույց է տվել իր հայրը և սպանում է իր հանցակցին։ Հերոսները կրկին պետք է փախչեն, քանի որ նրանց հետապնդում է պահակախումբը։
Գիտակցելով, որ փոքր կողոպուտը չի օգնի փոխել իրավիճակը, Ուիլլը և Սիլվիին հարձակվում են Ուայսի գրասենյակ։ Կողոպուտից հետո, Ուիլլը մի միլիոն տարին տալիս է իր ծանոթ աղջկան Մայաին (Շայլո Օստվալդ), որպեսզի բաժանի բոլոր մարդկաց գետտոյում։ Ժամանակի պահակախումբ Լեոնը, որպես գաղթած գտնվում է գետտոյում և բռնում է Ուիլլին և Սիլվիին, բայց քանի որ նրա ժամանակը վերալիցքավորված չէր, արդյունքում մահանում է։ Թալանող զույգին մնացել էր կես րոպե, որպեսզի հասնեն նրա մեքենային, Ուիլլը հասցնում է վերալիցքավորել ժամանակը և հասցնում է տալ Սիլվիին։
Գետտոի բնակչությունը ստանալով բավականաչափ ժամանակ, անցնում է Նյու-Գրինվիչի գոտի։ Համակարգը քանդվում է։ Ուիլլը և Սիլվին գնում են թալանելու ավելի խոշոր բանկ։
Ծանոթագրություններ
Կատեգորիա:Ամերիկյան ֆանտաստիկ ֆիլմեր Կատեգորիա:2011 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմ-հակաուտոպիա Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր
Զաբիդ
Զաբիդ (հայտնի է նաև որպես Զեբիդ), հինավուրց քաղաք Եմենում, որի բնակչության թիվը կազմում 52 590։ Զաբիդն կոչվել է քաղաքից հարավ գտնվող վադիի անունով։ Գտնվում է Հոդեյդա մուհաֆազայում։
819-820 թվականներից մինչև 1017-1018 թվականները քաղաքը եղել է Զիյադյանների պետության, իսկ 1021-1022 թվականներից մինչև 1158-1159 թվականները՝ Նաջահյանների պետության մայրաքաղաքը ։
Մահիդյանների արքայատոհմի հիմնադիր Ալի իբն ալ-Մահդին եկել է Թահիմայի շրջանից, որտեղ վարել է ճգնավոր ապրելակերպ, մինչև իրեն հռչակել է ուղղահավատ խալիֆ Ալի իբն Աբի Տալիբի ուղղակի ժառանգ և իսլամական մարգարե։ Մոտ 1150 թվականին Ալի իբն ալ-Մահդին, առաջնորդելով իր յամախոհներին, որոնց նա անվանում էր անսարներ («աջակիցներ») և մուհաջիրներ («ներգաղթյալներ»), ապստամբություն է բարձրացրել Նաջահիյաների  թուլացող պետության դեմ և սկսել է գրավել նրանց ամրոցներն ու բնակավայրերը։ 1159 թվականին Մահդյանները գրավել են Զաբիդը։ Աբդ ալ-Նաբիի օրոք Մահդիդի պետությունը տարածվել է ողջ Արևմտյան Եմենում, իսկ 1172 թվականին Աբդ ալ-Նաբին մոտեցել է Ադենին, որը գտնվում էր Զուրայանների դինաստիայի տիրապետության տակ, սակայն չի կարողացել գրավել այն՝ պարտություն կրելով Զուրայանների և Համդանիդով]] միասնական ուժերից։ Շուտով՝ օգտվելով ներքին բախումներից, Եմեն է ներխուժել Այյուբյան բանակը սուլթանի եղբոր՝ Սալահ ադ-Դին Շամս ադ դին Թուրան շահի գլխավորությամբ։ 1174 թվականի մայիսին՝ երկօրյա գրոհից հետո, Թուրան Շահը գրավել է Զաբիդը։ Աբդ ալ-Նաբին և նրա երկու եղբայրները գերեվարվել են և ինն ամիս անց մահապատժի ենթարկվել Ադենում։
1993 թվականին քաղաքը գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում, իսկ 2000 թվականին ընդգրկվել է «կարմիր ցուցակում» ։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Եմենի քաղաքներ Կատեգորիա:Համաշխարհային ժառանգություն Եմենում
Անթոլոգիա
Ծաղկաքաղ, Անթոլոգիա (ἀνθολογία - բռց. «հավաքում եմ ծաղիկ»), մի խումբ գրողների, գրական որևէ ուղղության կամ տվյալ ժողովրդի գրականության ընտիր ստեղծագործությունների հավաքածու։ Հնում այսպես էին կոչում անտիկ պոեզիայի լավագույն ստեղծագործությունների ժողովածուները ։
Հայերեն հրատարակվել են ռուս, ուկրաինական, վրաց և այլ գրականությունների մի շարք անթոլոգիաներ։
Ծանոթագրություններ
Կատեգորիա:Գրական տերմինաբանություն
Կրյոզիե լը Վյո
Կրյոզիե լը Վյո (Creuzier-le-Vieux), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Հյուսիսային Կյուսե կանտոնի կազմի մեջ։
Համայնքի INSEE կոդ՝ 03094։
Բնակչություն
Համայնքի բնակչությունը 2008 թվականին կազմում էր 3202 մարդ։
Տնտեսություն
2007 թվականի տվյալներով 2121 աշխատունակ տարիքի մարդկանցից (15-64 տարեկան) 1498-ը տնտեսապես ակտիվ էին, 623-ը անգործունակ (ակտիվության ցուցանիշը 70,6 %, 1999 թվականին եղել է՝ 72,0 %)։ 1498 աշխատունակ բնակիչներից 1397-ը աշխատում էին (709 տղամարդ և 688 կին), անաշխատանք էին 101-ը (50 տղամարդ և 51 կին)։ 623 անգործունակ մարդկանցից 187-ը աշակերտներ կամ ուսանողներ են, 294-ը թոշակառու, 142-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սիդ Մեյեր
Սիդ Մեյեր (Sid Meier, ), կանադացի, խաղերի դիզայներ և համակարգչային խաղերի մշակող, բնակվում և աշխատում է ԱՄՆ-ում։
Ըստ Ինտերակտիվ արվեստի և գիտությունների ակադեմիայի` Սիդ Մեյերը համարվում է արևմուտքի ամենահայտնի և հարգված մասնագետներից մեկը համակարգչային խաղերի ոլորտում։ Իր կարիերայի ընթացքում նա ստեղծել է բազմաթիվ խաղեր, որոնք առանձնանում են իրենց բազմազանությամբ ու որակով և ընդգրկում են բազմաթիվ ժանրեր և թեմաներ։ Միևնույն ժամանակ Սիդ Մեյերը հիմնադրել է երկու ընկերություն։ Սիդ Մեյերը համարվում է խաղային արդյունաբերության ամենաազդեցիկ մարդկանցից մեկը և ունի բազմաթիվ մրցանակներ։
Վաղ տարիներ և կրթություն
Սիդ Մեյերը ծնվել է կանադական Սարնիա քաղաքում՝ գաղթականի ընտանիքում, որը նրան տվել է ինչպես Կանադայի, այնպես էլ Շվեյցարիայի քաղաքացիություն ։ Մի քանի տարի անց նրա ընտանիքը տեղափոխվել է Միչիգան, որտեղ էլ մեծացել է Սիդ Մեյերը։ Այստեղ նա ընդունվել է Միչիգանի համալսարան, որտեղ ուսումնասիրել է պատմություն և ինֆորմատիկա առարկաները և ստացել գիտական ​​աստիճան ինֆորմատիկայից։
Երեխա ժամանակ Սիդ Մեյերը սիրել է խաղալ թղթախաղ,համակարգչային խաղեր, այդ թվում` զինվորների հետ կապված խաղեր։
Համալսարանում նա հայտնաբերում է համակարգիչներ և շահագրգռված սկսում ուսումնասիրել ծրագրավորում` խաղեր ստեղծելու համար։ Առաջին էլեկտրոնային խաղը, որը հանդիպել է Սիդ Մեյերը, եղել է «Փոնգ» խաղի տարբերակներից մեկը։ Դա տեղի է ունեցել 1970-ական թվականների վերջին :.«Սփեյս Ինվեդերսը» Սիդ Մեյերը կոչում է ամենաուշագրավ խաղերից մեկը, որը նա անվանում է հեղափոխական. խաղը հիանալի հուզական ազդեցություն է ունենում և ստեղծում է երևակայություն, որ Երկիրը գրավվում է օտարերկրացիների կողմից։
Սիդ Մեյերը իր կնոջ`Սյուզանի հետ ապրում էր Հանթ Վելիում (Մերիլենդ նահանգ)։ Նա կնոջը հանդիպել է Ամերիկայի լյութերական եկեղեցում։ Մեյերը և նրա կինը երգում էին եկեղեցական երգչախմբում։
Կարիերա
Հետագայում Սիդ Մեյերը խորհրդաժողովում հանդիպել է Բիլ Սթիլսին, ում հետ աշխատել էր նույն ընկերությունում, բայց տարբեր բաժիններում։ Բիլ Սթիլսը նույնպես ուներ նման հետաքրքրություններ խաղերի զարգացման մեջ։ Խոսելուց հետո որոշում են համակարգչային խաղեր ստեղծել։ Նրանք փորձ են ձեռք բերել աստիճանաբար՝ զբաղվելով դրանով ազատ ժամանակ։ Ավելի ուշ նրանք որոշել են ստեղծել ընկերություն՝ համակարգչային խաղերի զարգացման համար։
Սիդ Մեյերի առաջին առևտրային խաղը «Ֆորմուլա-1 մրցավազք»-ն էր, որը ստեղծվել է MicroProse-ի իրավասության սահմաններից դուրս և վաճառվել Acorn Computers ընկերությանը։
MicroProse ընկերություն
Սիդ Մեյերը MicroProse ընկերությունը հիմնել է Բիլ Սթիլսի հետ 1982 թվականին։ Սկզբնական շրջանում ընկերությունում աշխատում էին միայն երկուսով. նրանք խաղեր էին մշակում, դրանք պատճենում էին սկավառակների վրա, փաթեթավորում և վաճառում։ Սիդ Մեյերը կենտրոնացած էր խաղերի զարգացման վրա, իսկ Բիլ Սթիլսը` բիզնեսը վարելու։ MicroProse-ի առաջին խաղը Բիլ Սթիլսն անվանել է «Hellcat Ace», իսկ Սիդ Մեյերը նույն ժամանակահատվածում հիշատակել է «Spitfire Ace» խաղը .:
Նկարագրելով ընկերության առաջին տարիները՝ Սիդ Մեյերը նշել է, որ առաջին խաղերը հիմնականում ստեղծվել են համակարգիչների տեխնիկական նոր հնարավորությունների հայտնաբերման արդյունքում, երբ մշակողները գտել են նոր հնարք կամ ապարատային հնարավորություն և դրա շուրջ խաղ են կառուցել։ Օրինակ՝ «Hellcat Ace»-ը և «Spitfire Ace»-ը կառուցված են շարժվող հորիզոնական գծի թարթիչի էֆեկտի վրա, որը տվել է հարթ և արագ շարժման ազդեցություն։ «Floyd of the Jungle» խաղն ստեղծվել է կերպարների անիմացիայի և Atari 800-ի այն հնարավորության հիման վրա, որ կարող են խաղալ չորս հոգով միաժամանակ։ «Floyd of the Jungle» խաղն առաջինն էր՝ նախատեսված 4 անձի համար, որոնք միաժամանակ խաղում էին, իսկ նախկինում ստեղծված «Chopper Rescue» խաղը կարող էին խաղալ երկու հոգով ։ Ավելի ուշ խաղեր մշակողները գտել են պատկերները սեղմելու և նկարելու միջոց։ Սկզբում Սիդ Մեյերը ծրագրավորում էր կատարում Atari 800-ի համար, բայց հետագայում տարբեր հարթակներ տեղափոխվելու համար նա ստեղծում է իր լեզուների պահոցը։
Ստեղծված խաղերը շատ ուշ էին արձագանք ստանում` շաբաթների և ամիսների ընթացքում։ Սկզբնական փուլում նամակներն ուղարկվում էին փոստով։ Հետագայում հայտնվեցին ակնարկներ խաղային ամսագրերում։ Առաջին խաղերի զարգացման փուլը տևել է շուրջ 3 ամիս («Spitfire Ace», «Solo Flight»): Հետագայում այս փուլն աճել է մինչև 4-5 ամիս։ «Silent Service» տեսախաղը ստեղծվել է 8 ամսվա ընթացքում. Սիդ Մեյերը անում էր ամեն ինչ, բացի խաղի գծապատկերներից։ Այս խաղի ստեղծման ընթացքում ընկերությունում հայտնվել են արվեստագետներ, ովքեր ավելի լավ էին նկարում, քան Սիդ Մեյերը։ Այդ պահից նա սկսեց զբաղվել ծրագրավորմամբ և խաղերի զարգացմամբ։ Այս ժամանակահատվածում MicroProse ընկերությունում հայտնվել են ևս 4-5 ծրագրավորողներ, ովքեր զբաղվում էին խաղերը տարբեր հարթակներ տեղափոխելով, և ընկերությունում հայտնվել է լրացուցիչ վաճառքի բաժին։
1986 թվականից ընկերությունը սկսել է օգտագործել Սիդ Մեյերի անունը և լուսանկարները խաղերի վաճառքի գովազդներում։ Ի սկզբանե մշակում էին այնպիսի կեղծ խաղեր, ինչպիսիք են «Silent Service» և «F-19 Stealth Fighter» տեսախաղերը։ 1987 թվականին ընկերությունը թողարկել է «Pirates!» խաղը, որը կրում էր Սիդ Մեյերի անունը։ Այստեղից էլ սկիզբ է առել ընկերության խաղերի անունները Մեյերի անունով կոչելու ավանդույթը։ Ավելի ուշ, ինչպես բացատրում էր Սիդ Մեյերը, դա տեղի է ունեցել, քանի որ այս խաղը սկզբունքորեն տարբերվում էր MicroProse-ի նախորդ արտադրանքներից, և անունն ավելացվել է շուկայավարման նկատառումներից ելնելով։ Սթիլսը որոշել է, որ դա կօգնի բարելավելու ընկերության ապրանքանիշը, քանի որ նրա կարծիքով դա կգրավի նրանց, ովքեր նախկինում գնել էին իրենց կեղծ գործերը։ Սթիլսը հիշում է.«Մենք հանդիպում ունեցանք Software հրատարակիչների ասոցիացիայում։ Ռոբին Ուիլյամսը նույնպես այնտեղ էր։ Նա մեզ երկու ժամ պահեց այնտեղ, հետո դիմեց ինձ և ասաց. «Բի՛լ, դուք պետք է Սիդի անունը դնեք խաղերի տուփերի վրա»։ Եվ այսպես նրա անունը սկսեցին կրել «Pirates» և «Civilization» խաղերը։
Գաղափարը հաջողվում է. 1992 թվականին «Համակարգչային խաղերի աշխարհ» ամսագիրը բանաստեղծական մրցույթում գովաբանում է Սիդ Մեյերին։
Սիդ Մեյերը միշտ չէ, որ իր անունով խաղերի հիմնական խաղային դիզայներն է։ Այսպես, Բրայան Ռեյնոլդսը (խաղի դիզայներ) «Sid Meier's Civilization II», «Sid Meier's Alpha Centauri» և «Sid Meier's Colonization» խաղերի հիմնական դիզայներն է, Ջեֆ Բրիջեսն աշխատել է «Sid Meier's civilization III» խաղի վրա, Սորեն Ջոնսոնը ղեկավարել է «Sid Meier’s Civilization IV»-ի զարգացումները, Շոն Շաֆերը հանդիսացել է «Sid Meier's civilization V» խաղի գլխավոր դիզայները, իսկ Ուիլ Միլերը և Դեվիդ Մաքդոնոյը ստեղծել են «Sid Meier’s Civilization: Beyond Eart» խաղը։ «Pirates» խաղի առանձնահատկությունն այն էր, որ այն չէր մտնում նախկինում հայտնի որևէ ժանրի մեջ, և քննադատները կարծում էին, որ MicroProse-ը վաճառքում հաջողությունների է հասել ոչ միայն խաղի որակի պատճառով, այլև գրավել է մարդկանց այնպիսի խմբի, որոնք ծանոթ չեն համակարգչային խաղերին։ Սիդ Մեյերը հիշեցնում է, որ MicroProse-ի խաղերը համընկնում էին միմյանց հետ, և դա ընկերության աճի ժամանակահատվածում էր։ Այս անգամ նա սկսել է աշխատել Բրյուս Շելլիի հետ, ով ընկերություն էր եկել տախտակային խաղերի երկար տարիների փորձով. Բրյուս Շելլին միացել է «MicroProse»-ին «F-19 Stealth Fighter»-ի մշակման ընթացքում, և որոշ ժամանակ անց, երբ Բրյուս Շելլին ներգրավվել է «Commodore 64»-ի մեջ, Սիդ Մեյերը ասել է Բրյուս Շելլիին. «Ես կցանկանայի, որ դու լինես իմ ընկերության երկրորդ դեմքը, իմ պրոդյուսերը, գրողը»։ Խոսքերն ազդեցիկ էին. Շելլին ուրախացել է նոր դերի համար, իսկ ավելի ուշ նրանք սկսել են միասին աշխատել։ Նրանց գործերից են այնպիսի խաղեր, ինչպիսիք են «Sid Meier's Railroad Tycoon», «Covert Action» և «Civilization» խաղերը։ Ըստ Բրյուս Շելլիի, Սիդ Մեյերի աշխատանքը բնութագրվում էր նրանով, որ նա միաժամանակ աշխատում էր մի քանի նախագծերի վրա, որոնց համար նա ուներ հասարակ խաղերի նախատիպեր. դրանք արտահայտում էին տարբեր գաղափարներ, իսկ հետո այդ նախատիպերը մարմնավորվում էին։
«Railroad Tycoon»-ի թողարկման ժամանակ Սիդ Մեյերը բաժնետոմսերի մի մասը վաճառել է նախագահ Բիլ Սթիլսին, և դա ունեցել է իր ազդեցությունը որոշումների կայացման սխեմայի վրա։ Մասնավորապես, այն արագացրել է «Covert Action» խաղի աշխատանքները և չեղարկել «Railroad Tycoon» խաղի երկրորդ հատվածի աշխատանքները։ Հետագայում դա բարդացրել է համակարգչային ռազմավարության վրա աշխատող մասնագետների վիճակը, քանի որ Բիլ Սթիլսը ստիպում էր զարգացնել չվերթի խթանիչները և չէր մտածում, թե ինչ կլինի մնացած խաղերի հետ։ Այսպիսով, «Civilization» նախագիծը միանգամից ընդհատվել է երկու ամիս անց, և վերսկսվել «Covert Action»-ի ավարտից հետո։ Խաղի համար սահմանվել էին խիստ ժամկետներ, և քանի որ «Civilization»-ը դուրս է եկել պլանավորվածից մեկ ամիս ուշ, այդ իսկ պատճառով խաղը ստեղծողները զրկվել են շահույթից։
«Civilization»-ի ստեղծումից հետո Սիդ Մեյերը որոշել է դադարեցնել խաղերի զարգացման աշխատանքները և ստեղծել «C.P.U. Bach» ծրագիրը։ Դա փորձնական աշխատանք էր, որը նպատակ ուներ գործիք ձեռք բերել և հնարավորություն տալ անպատրաստ օգտագործողին հեշտությամբ ընդլայնելու երաժշտություն գրելու ունակությունը։ Ինչպես բացատրում է Սիդ Մեյերը, ծրագիրը դա անում է նմանատիպ եղանակով, ինչպիսին Guitar Hero-ն։
1993 թվականին Spectrum HoloByte խոշոր ընկերությունը ջանքեր էր գործադրում MicroProse–ը կլանելու ողղությամբ։ Իրավաբանական ընթացակարգերի ավարտին՝ մինչև 1994 թվականը, Սիդ Մեյերը և նոր CEO ընկերության ղեկավար Գիլման Լյուիսն ունեին որոշ տարակարծություններ, թե որտեղ, ինչպես և ինչու զարգացնել համատեղ խաղային բիզնեսը։
MicroProse-ի վերջին նախագիծը «Magic: The Gathering»-ն էր, իսկ «Firaxis»-ը ստեղծելուց հետո նա համաձայնվել է ավարտին հասցնել նախագիծը։
Firaxis ընկերություն
Երբ MicroProse-ը վաճառվել է Spectrum HoloByte ընկերությանը, այն փոխել է իր կորպորատիվ կանոնները և կառավարման փոփոխությունների շնորհիվ Սիդ Մեյերի թիմը դարձել է երկրորդ կարգի` նոր հրատարակվող ապրանքների մեջ։ Օրինակ՝ «Civilization II»-ը մշակելիս դրա հետ մրցում էր «Top Gun» խաղը` հօգուտ վերջինիս։ Այսպիսի պայմաններում Սիդ Մեյերը աստիճանաբար հեռացել է MicroProse-ից և 1996 թվականին փորձառու խաղային դիզայներ Ջեֆ Բրիջեսի հետ միասին հիմնել է Firaxis Games ընկերությունը։ Բացի այդ, Սիդ Մեյերը նոր ընկերություն հիմնադրելն անվանել է փոքր թիմում աշխատելու ցանկություն։ Նա ամեն օր ծրագրավորում էր խաղեր և չէր զբաղվում վաճառքով։ Մշակման հիմքը գրավիչ նախատիպի ստեղծումն էր, որը չուներ գեղեցիկ գրաֆիկա և լիովին չէր իրականացնում իր ծրագիրը։ Այնուհետև գործարկվել է դրա բարելավման կրկնվող շրջափուլը, որն արագացրել է աշխատանքը։ Ընկերությունը մշակել է ռազմավարական խաղեր, որոնցից շատերը կրում էին Սիդ Մեյերի անունը։ Firaxis-ում Սիդ Մեյերն առաջին անգամ ստեղծել է «Sid Meier's Gettysburg!» խաղը։ Երկար ժամանակ ընկերությունը չի փորձել նոր 3D տեխնոլոգիաներ մուտք գործել, և նրա առաջին փորձը «Sid Meier's Pirates» խաղն էր։ Այս խաղը ընդունվել է օգտատերերի կողմից։ Վերազինման ժամանակ խաղը մշակողներն օգտագործել են այն տեխնոլոգիաները, որոնք 1987 թվականին թույլ չէին տրվել իրականացնել։
Սիդ Մեյերը ձեռք է բերել իրական ժամանակի երաժշտության ստեղծման համակարգ՝ օգտագործելով C.P.U. Bach ծրագիրը, որի համար նա արտոնագիր է ստացել 1996 թվականին.
Ժառանգություն
Սիդ Մեյերը նշանակալի ազդեցություն է ունեցել համակարգչային խաղերի զարգացման տեսության և պրակտիկայի զարգացման վրա։ Նրա ամենահայտնի արտահայտություններից է. «Խաղը խաղացողի հետաքրքիր որոշումների շարք է», որն առաջին անգամ ասվել է 1989 թվականին։ Այս մեջբերումը մանրամասն ուսումնասիրվել և օգտագործվել է քննադատների կողմից, քանի որ այն բացահայտվում է «Game Architecture and Design» գրքում և Ջոն Շաֆերի հրապարակման մեջ։ Հայտնի են նաև խաղի ձևավորման չորս կանոններ, որոնք հրատարակության համար համարվում են առանցքային։
Խաղը խաղացողի հետաքրքիր որոշումների շարք է
Առաջին հերթին կարևոր են խաղացողի ընտրությունն ու որոշումները, իսկ խաղացողի կողմից օգտագործվող ռազմավարությունները պետք է ունենան առավելություններ և թերություններ։ Եթե ​​կա համընդհանուր ռազմավարություն, ապա խաղն ինքնաբերաբար կիրառում է այն, և խաղացողը ընտրություն չունի։ Եթե ​​կան միայն թերություններ, ապա ոչ ոք չի օգտագործում այս ռազմավարությունը։ Այսպիսով, եթե 3D Action-ի խաղացողը կարող է օգտագործել «ճառագայթային ատրճանակ» կամ «BFG», ապա զենքերից յուրաքանչյուրն ունի իր դրական և բացասական կողմերը, ու եթե օրինակ, խաղի վերբեռնման ժամանակ հանենք «ճառագայթային ատրճանակի» բացասական կողմերը, ապա խաղացողները կսկսեն օգտագործել միայն այն։ Հաջորդ գործոնն այն է, որ խաղը որոշումների շարք է, քանի որ մի որոշումը սկսում է ազդել հաջորդի վրա։ Օրինակ, մեկ կամ մյուս զենքի օգտագործումը կախված է նրանից, թե արդյոք խաղացողը որտեղ է վազում` սենյակի կենտրո՞ն, թե՞ թաքնվում է անկյունում։ Ըստ այդմ, խաղի ձևավորումը խաղացողից պահանջում է օգտագործել հաջողակ ռազմավարությունը խաղի համար, որն արտահայտված է մի շարք որոշումներով։
Ջոն Շաֆերը ուշադրություն է հրավիրել այն ​​փաստի վրա, որ կան 2 գործոններ, որոնք որոշումը դարձնում են անհետաքրքիր. սա այն դեպքում, եթե առաջարկվող լուծումներից մեկն ակնհայտորեն լավագույնն է, և նաև եթե որոշման հետևանքները խաղացողի համար անհասկանալի են։ Օրինակ, եթե խաղը օգտագործում է զենքի արդիականացում ռեժիմը, ապա խաղացողին ավելի լավ է անհապաղ հայտնել որոշման հետևանքների մասին։ Եթե ​​դա արված չէ, ապա խաղացողը ոչ միայն չի կարողանա ավելի ռազմավարական որոշումներ կայացնել, այլև կսկսի նյարդայնանալ։
Ջոն Շաֆերը առանձին նշում է, որ խաղի լիարժեք բացումը կարող է վնասել խաղը, քանի որ Դոմինանտ ռազմավարությունը ոչնչացնում է հետաքրքրությունը։ Լուծման համար կարող է օգտագործվել թաքնված տեղեկատվություն ռեժիմը։ Բնորոշ օրինակ է «Պատերազմի մշուշ» խաղը, որտեղ խաղացողը պետք է գտնի նոր ռեսուրսներ կամ պատահական իրադարձություններ` փոխելով ռազմավարությունը։ Միևնույն ժամանակ, թերի տեղեկատվությունը խաղ է ներմուծում ռիսկերի կառավարում, երբ խաղացողը կարող է որոշումներ կայացնել ինչպես ռիսկերը նվազեցնելու, այնպես էլ ռիսկերը բարձրացնելու մասին` ավելի մեծ շահույթի համար։
Սիդ Մեյերը, այս կանոնով առաջնորդվելով, առանձնացնում է.
Որոշումների տեսակները ներառում են «ռիսկ կամ պարգևավճար», «կարճաժամկետ կամ երկարաժամկետ», դասակարգում ըստ խաղացողի տեսակի, խաղաթղթի հարմարեցում ըստ խաղացողի հարմարության (գույնի ընտրություն, քաղաքի անվանումը)։ Խաղի դիզայնի հետ մեկտեղ կարևոր խնդիրներ են որոշում կայացնելու մասին տեղեկություն ներկայացնելը, հետադարձ կապի և ինֆորմացիայի ապահովումը։
Կրկնապատկել կամ կրճատել
Խաղերը հազվադեպ են ստեղծվում վակուումում, և խաղի դիզայներները միշտ փորձարկում են նոր գաղափարներ։ Ավելին, գործընթացի առանձնահատկություններն այնպիսին են, որ զարգացումը շարունակվում է բազմիցս, և յուրաքանչյուր կրկնության ժամանակ արդյունքը գնահատվում է խաղի դիզայների կողմից կամ նա ստանում է հետադարձ կապ։ Սիդ Մեյերը այս գործընթացն անվանում է «հաճույքի որոնում» և, ըստ նրա, վերջնական արդյունքի որակը կախված է կրկնությունների քանակից։ Այնուամենայնիվ, մշակողի ռեսուրսներն ու ժամանակը սահմանափակ են, և մշակման ընթացքում կարող են կատարվել վերջնական քանակի կրկնություններ։ Արդյունքում, մշակողները պարտավոր չեն ժամանակ ծախսել փոքր փոփոխությունների վրա, և դրանց համար շոշափելի պատասխան չի լինի։ Հետևաբար, եթե միավորը չափազանց փոքր է, ապա ուժը 5% -ով բարձրացնելու փոխարեն այն պետք է կրկնապատկվի։ Եթե ​​խաղացողները ծանրաբեռնված են իրերի արդիականացմամբ, ապա դրանք բոլորը պետք է հեռացվեն։ Այստեղից էլ ձևավորվում է «կրկնապատկել կամ կրճատել» կանոնը։ Որպես օրինակ՝ «Civilization»-ի մշակման ժամանակ Սիդ Մեյերը գիտակցում էր, որ խաղը շատ դանդաղ է ընթանում. Խնդիրը լուծվել է քարտեզի չափը կրկնապատկելով։
Մեկ հիանալի խաղը ավելի լավ է, քան մի քանի մինի խաղեր
Եթե համակարգչային խաղը պարունակում է երկու մինի խաղ, որոնք հիանալի են, բայց մրցում են միմյանց հետ խաղացողի ուշադրության համար, ապա դա ոչնչացնում է խաղի գործընթացը։ Եթե ​​խաղացողը չափազանց շատ ժամանակ է ծախսում մեկ մինի խաղի մեջ, կամ պարզվում է, որ այն չափազանց ինտենսիվ է, ապա նա դուրս է գալիս ընդհանուր խաղի գործընթացից։ Մեյերը այս եզրակացությանը հանգել է «Sid Meier's Covert Action» խաղի մշակումից հետո, որը գրեթե ամբողջությամբ բաղկացած է մինի խաղերից։
Կատարեք ձեր հետազոտությունը խաղը ստեղծելուց հետո
Շատ խաղեր հիմնականում կապված են պատմական ենթատեքստի կամ իրական աշխարհի հետ, օրինակ, «SimCity», «Civilization», «Grand Theft Auto» խաղերի շարքը, և սա հնարավորություն է տալիս կառուցել խաղի ընթացքը` հիմնվելով իրական նյութի և մարդկանց համար ծանոթ գործընթացների վրա։ Այնուամենայնիվ, խաղն աննշան փաստերով կամ շատ տեղեկություններով ծանրաբեռնելու վտանգ կա, և դա փչացնում է նախնական գաղափարը, երբ խաղացողներն արդեն գիտելիքներով են մտնում խաղ։ Բոլորը գիտեն, որ զենքի պահունակը բարելավում է բանակի մարտունակությունները, ոստիկանությունը կրճատում է հանցավորությունը, իսկ մեքենայագործելը հանցագործություն է։ Բայց ինչպես ասում է Սիդ Մեյերը, «խաղացողը պարտավոր չէ խաղալ կամ կարդալ նույն գրքերը նույն կարգով, ինչ խաղի դիզայները»։ Այս առումով, հիմնական խնդիր է դրվել ստեղծել բավականին պարզ հասկացություններ, որոնք հասկանալի կլինեն խաղացողի համար, և միայն դրանից հետո կարելի է հարստացնել պատմական նյութը (պատմական սցենարները, հետաքրքիր փաստերը, գրաֆիկական մանրամասները), որն արտահայտված է կանոնով՝ «կատարեք ձեր հետազոտությունը խաղը ստեղծելուց հետ»։
Խաղացողը պետք է հաճույք ստանա
Պատմական խաղերը կարող են փչանալ, եթե խաղի դիզայներները դրանք լրացնում են իրենց ժամանակի համար ճիշտ քերականությամբ, բոլոր ապաթարցերով և հազվադեպ օգտագործվող բաղաձայններով։ Միևնույն ժամանակ, կարելի է մշակել մանրամասն և ճշգրիտ սիմուլյացիա, որը կապահովի իրական աշխարհի մասին ծայրահեղ ճշգրիտ մոդելը։ Բայց ինչպես ասում է Սիդ Մեյերը այս դեպքում, այս խաղերից հաճույք է ստանում կամ խաղը ձևավորողը կամ համակարգիչը, բայց ոչ խաղացողը։
Օրինակ՝ «Civilization IV»-ը մշակելիս փորձ է արվել ստեղծելու կառավարման այնպիսի ձև, որում խաղացողը ստացել է որոշ բոնուսներ, բայց միևնույն ժամանակ կորցրել է վերահսկողությունը ենթահամակարգերի մի մասի վրա։ Միևնույն ժամանակ, խաղի դիզայներները ստեղծել են հետաքրքիր թաքնված ալգորիթմներ, որոնք մոդելավորում էին տարբեր վարքագծեր, ինչն էլ հանգեցրել է մշակողների շրջանում քննարկումների։ Ինչ-որ պահի ակնհայտ է դառնում, որ «իրական խաղացողը» մնում է խաղից դուրս։ Փաստորեն մշակման ամբողջ գործընթացը կատարվում էր խաղը մշակողների հաճույքի համար։ Արդյունքում այս գործառույթը հանվել է խաղից։
Խաղեր
Խաղեր, որոնցում Սիդ Մեյերը նշանակալի ներդրում է ունեցել որպես առաջնորդ, ձևավորող և մշակող.
Գրականություն
Կատեգորիա:Միչիգանի համալսարանի շրջանավարտներ Կատեգորիա:Ամերիկացի ծրագրավորողներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Ամերիկացիներ Կատեգորիա:Ամերիկացի դիզայներներ Կատեգորիա:Ամերիկացի գործարարներ
Ո՞վ է տան տերը
Սյուժե
Գավառացի Նիկիտա Վորոնինը տեղափոխվում է Մոսկվա։ Նա մենակ չէր եկել, այլ աղջկա հետ։ Նրա աղջկա համար անհրաժեշտ էին լավ ապրելու պայմաններ, և նա չէր կարող տեղավորվել 5 քառակուսի մետր սենյակում, այն էլ հանրակացարանում։ Նիկիտան աշխատանքի է ընդունվում բիզնես լեդի Դարյա Պիրոգովի տանը, որպես տնտեսական աշխատանքների օգնական։ Դրայայի տանն էլ նրանք տեղավորվեցին։ Նիկիտան նախկին ֆուտբոլիստ էր, ով ստիպված էր հեռացել վնասվածքի պատճառով։ Դարյա Պիրոգովան մեծ ընկերության տնօրեն է, նա միշտ զբաղված է լինում և երբեք ժամանակ չի գտնում անձնական կյանքի, տնտեսության և որդու դաստիարակության համար։ Բացի այդ նա թաքուն երազում է սիրո մասին։
Փաստ
Գլխավոր դերասանի քասթինգի համար հավաքվել էին 60 հոգի, բայց վերջում ընտրվեց Անդրեյ Նոսկովը ։
Արտաքին հղումներ
Կատեգորիա:Ռուսական հեռուստասերիալներ
Գրետա Վիզենտալ
Գրետա Վիզենտալ (Grete Wiesenthal, ), ավստրիացի պարուհի, դերասանուհի, խմբավար և մանկավարժ։
Օսման Նուրի
Օսման Նուրի (Osman Nuri, ), թուրք պատմաբան, լրագրող։
Գրետա Վիզենտալ
Կենսագրություն
Գրետա Վիզենտալը ծնվել է 1885 թվականին, Վիեննայում (Ավստրո-Հունգարիա)։ Տասը տարեկան հասակում ընդունվել է Վիեննայի պետական օպերային կից բալետի դպրոց, որտեղ սովորել է դասական բալետ։ 1901-1907 թվականներին հանդես է եկել որպես պարուհի, 1905 թվականին նշանակվել Վիեննայի արքունական օպերայի բալետի խմբավար։ 1907 թվականին «Համրը Պորտիչից» օպերայում խաղացել է գլխավոր դերը։ Չնայած իր նվաճումներին՝ Գրետան հեռացել է օպերայից։ 1908 թվականին նա իր երկու քույրերի՝ Էլզայի և Բերտայի հետ միասին միացել են պարի խմբին, որի համար ստեղծել են պարի նոր, յուրահատուկ ոճ։ Քույրերն իրենց նորամուտը ունեցան Կաբարե «Ֆլեդերմաուսում»՝ վալսի ազատ մեկնաբանությամբ։ Այնուհետև նրանք շրջայցերով հանդես են եկել Բեռլինում, Սանկտ Պետերբուրգում, Բուդապեշտում և Պրահայում։ Մաքս Ռայնհարդը նրանց հրավիրել է կատարելու Sumurun մնջախաղը։ Հետագայում նրանք երկար տարիներ աշխատել են միասին. Ռեյնհարդը բազմիցս հրավիրել է Գրետային, որպեսզի նա գլխավոր դերերը խաղա իր բեմադրություններում` Արիստոֆանի «Լիսիստրատում», Մոլիերի «Ազնվական քաղքենիներում», Շտրաուսի «Թռչող չղջիկներ» և այլն։
Օսման Նուրի
Կենսագրություն
Նուրիի «Աբդուլ Համիդ Երկրորդը և նրա իշխանության շրջանը» (1909, արաբատառ թուրքերեն) եռահատռր աշխատությունը, որն ընդգրկում է Թուրքիայի պատմության 1876-1909 թթ. ժամանակաշրջանը, պարունակում է քաղաքական, ռազմական և դիվանագիտական բազմաթիվ փաստաթղթեր, հուշագրեր, արձանագրություններ, պայմանագրեր։ Կարևոր նշանակություն ունի աշխատության «Հայկական հարցը» գլուխը։ Թեև Նուրիի մտքերն ու եզրակացությունները Հայկական հարցի վերաբերյալ միշտ չէ, որ համապատասխանում են պատմական փաստերին, այնուամենայնիվ, նա անկողմնակալ է մեկնաբանել Աբդուլ Համիդ II-ի քաղաքականությունը հայերի նկատմամբ։ Նուրին Արևմտյան Հայաստանում և Թուրքիայի հայաբնակ շրջաններում 1894-1896-ի հայկական կոտորածները համարում է «մի ահարկու եղեռն» մարդկության դեմ և կործանարար Թուրքիայի համար։
Գրետա Վիզենտալ
Կենսագրություն
1910 թվականին Գրետան ամուսնացել է նկարիչ Էրվին Լանգի հետ։ 1912 թվականին նա դեր է ստացել Մաքս Ռայնհարդտի Արիադնան Նաքսոսում օպերայում։ Գրետան մեծ ժողովրդականություն է ձեռք բերել որպես վիեննական վալսի կատարող` համատեղելով դասական բալետը ժամանակակից պարերի հետ։ Պարել է նաև մի քանի համր ֆիլմերում։ Այնուհետև, 1912 թվականին, ստեղծել է իր պարային խումբը, իսկ 1917 թվականին Վիեննայում բացել պարի դպրոց։
Օսման Նուրի
Կենսագրություն
Կատեգորիա:Թուրք պատմաբաններ Կատեգորիա:Թուրք լրագրողներ Կատեգորիա:1875 ծնունդներ Կատեգորիա:1909 մահեր
Գրետա Վիզենտալ
Գրականություն
Կատեգորիա:Համր կինոյի դերասաններ Կատեգորիա:20-րդ դարի նկարչուհիներ Կատեգորիա:Ավստրիացի պարողներ Կատեգորիա:Խմբավարներ Կատեգորիա:Ավստրիացի մանկավարժներ Կատեգորիա:Թատրոնի դերասանուհիներ Կատեգորիա:Վիեննայի երաժշտության և կատարողական արվեստի համալսարանի շրջանավարտներ Կատեգորիա:Ավստրիացի դերասանուհիներ
Ֆրանցիսկյան վանք (Դուբրովնիկ)
Ֆրանցիսկյան վանք (Franjevački samostan u Dubrovniku), կաթոլիկ ֆրանցիսկյան վանք Խորվաթիայի Դուբրովնիկ քաղաքում։ Գտնվում է քաղաքի պատմական կենտրոնում։ Ճարատարապետական հուշարձան է։ Հիմնադրվել է 1317 թվականին։
Պատմություն
Ֆրանցիսկյանների առաջին վանքը Դուբրովնիկում կառուցվել է 1235 թվականին Հին քաղաքի պատերից դուրս ։ Նոր վանքը արդեն քաղաքային պատերից ներս հիմնադրվել է 1317 թվականին, սակայն համալիրի առանձին հատվածների շինարարությունը շարունակվել է հարյուրամյակներով։ Մոտ 1360 թվականին կառուցվել է կլուատրը՝ կամարաշարերով բաց սրահը, որը դիմացել է 1667 թվականի երկրաշարժին և ներկայումս համարվում է վանքի գլխավոր տեսարժանությունը։
Վանական եկեղեցին գրեթե ամբողջությամբ ոչնչացել է 1667 թվականի երկրաշարժից և ավելի ուշ վերականգնվել բարոկկո ոճով։
Զանգակատունը, կլուատրը և գրադարանի շենքը վնասվել են 1991-1992 թվականներին Դուբրովնիկի պաշարման ժամանակ ։ Պատերազմի ավարտից հետո այն վերականգնվել է։
Եկեղեցի
Վանքի՝ 1667 թվականի երկրաշարջից փրկված միակ հատվածը գոթական պորտալն է, որը կառուցվել է 1498 թվականին։ Այն ելք ունի դեպի Ստրադուն և վանքի գլխավոր մուտքի կարևոր դերն է կատարում։ Պորտալը ստեղծվել են Լեոնարդ և Պետր Պետրովիչ եղբայրների արհեստանոցում (Դուբրովնիկ)։ Նրա կենտրոնական հատվածը լյունետ է՝ Պիետայի տեսարանով։ Պիետայի տեսարանի շուրջը սուրբ Հիերոնիմոսի և Հովհաննես Մկրտիչի կերպարներն են, լյունետի վերևում Հայր Աստծո կերպարն է ։ Երկրաշարժից հետո եկեղեցին վերականգնվել է բարոկկո ոճով։ Գլխավոր խորանը՝ հարություն առնող Քրիստոսի կերպարով և չորս մարմարե սյուներով, ստեղծել է Ցելիոս Անկոնացին 1713 թվականին, կողմնային հատվածների հինգ խորանները կառուցել է վենետիկցի Ջուզեպե Սարդին 1684-1696 թվականներին։ Խորանի զարդարանքները կատարել է խորվաթ նշանավոր նկարիչ Ցելեստին Մեդովիչը 1888 թվականին։ Վանքում է թաղված բանաստեղծ Իվան Գունդուլիչը ։
Դեղատուն
Վանքի հիմնադրումից անմիջապես հետո եղբայրներն այնտեղ դեղատուն են հիմնել, որը սկզբնական շրջանում բավարարել է հիվանդ վանականների պահանջները, իսկ ավելի ուշ դարձել վանքի համար եկամտի աղբյուր։ Որոշ աղբյուրների համաձայն՝ Դուբրովնիկի Ֆրանցիսկյանների վանքի դեղատունն աշխարհում գործող ամենահին երրորդ դեղատունն է ։ 1938 թվականից դեղատունը զուգահեռաբար նաև որպես թանգարան է ծառայում։
Գրադարան
Վանքին է պատկանում Խորվաթիայի ամենահարուստ ու ամենահին գրադարաններից մեկը։ Գրքերի հավաքածուն պարունակում է ավելի քան 70.000 միավոր գիրք, որոնցից 1.200-ն ունեն բացառիկ արժեք ու կարևորություն։ Ներկայումս այն վանքի թանգարանի մի մասն է կազմում, որտեղ բացի գրքերից ցուցադրված են եկեղեցական հին իրեր, ոսկերչական ինքնատիպ աշխատանքներ, արվեստի գործեր ։
Տեղակայություն և այցելություններ
Ֆրանցիսկյան վանքը գտնվում է Դուբրովնիկ Հին քաղաքում՝ Պիլեի դարպասների և Օնոֆրիո շատրվանի մոտ։ Այն գտնվում է քաղաքի կենտրոնական փողոցի՝ Ստրադունի հյուսիսային հատվածում. վանքի գլխավոր մուտքը Ստրադունի կողմից է։ Ֆրանցիսկյանների վանքը գործող կրոնական կառույց է, նրա մի մասը, որտեղ ապրում են հոգևորականները, փակ է այցելությունների համար։ Զբոսաշրջիկների համար բաց են կլուատրը, որի մուտքն անվճար է, և թանգարանային հատվածը (ֆրանցիսկյան թանգարան, դեղատուն, գրադարան), որի մուտքը վճարովի է ։
Արտաքին հղումներ
Կատեգորիա:Կրոնական կառույցներ այբբենական կարգով Կատեգորիա:Խորվաթիայի եկեղեցիներ Կատեգորիա:Խորվաթիայի տեսարժան վայրեր Կատեգորիա:1317 հիմնադրումներ
Հողի տնտեսական գնահատում
Հողի տնտեսական գնահատում, հողի, որպես արտադրության միջոցի և բնական հարստության համեմատական ու բացարձակ արժեքավորում՝ որոշում՝ ելնելով դրա բնական ու տնտեսական պտղաբերությունից, հողամասի տեղադրությունից և այլ պայմաններից։ Հիմնականում իրականացվում է հողի որակական գնահատման ժամանակ, դրա ագրոարտադրական դասակարգման հիման վրա։ Բալային գնահատումը պատկերացում է տալիս և՝ հողի, և՝ տնտեսության եկամտաբերությանը, բերքատվությանն ու հարկի չափին ներկայացվող պահանջների մասին։
Կատեգորիա:Գյուղատնտեսություն Կատեգորիա:Հող Կատեգորիա:Հողագիտություն
Ֆրենսիս Ալեքսանդր
Կենսագրություն
1820 թվականին մեկնել է Նյու Յորք, որտեղ սովորել է նկարչություն Ալեքսանդր Ռոբերտսոնի մոտ, 1831 և 1832 թվականների ձմռան ամիսներն անցկացրել է Հռոմում։
Վերադարձել է Ամերիկայի Միացյալ Նահանգներ, մոտ տաս տարի ապրել  Մասաչուսեթս նահանգի Բոստոն քաղաքում, որտեղ հասել է  հաջողությունների։ 1839 թվականին  ընտրվել է Դիզայնի ազգային ակադեմիայի պատվավոր անդամ։
Նրա դուստրը՝ Ֆրանչեսկա Ալեքսանդրը եղել է ճանաչված պատկերազարդող, հեղինակ և թարգմանիչ ։
Մահացել է 1880 թվականի մարտի 27-ին Ֆլորենցիայում, հուղարկավորվել է Ֆլորենցիայի «Cimitero degli Allori» գերեզմանատանը։ Այդ գերեզմանատանն են ամփոփված նաև իր կնոջ ու դստեր աճյունները։
Դառաա
Սիրիայի տարածքում գտնվող հնագույն քաղաքներից է։ Տարբեր ժամանակներում քաղաքը գրավվել է Սելևկյանների պետության, Հռոմեական կայսրության, Բյուզանդական կայսրության, 636 թ.-ին՝ արաբների կողմից։
2011 թ.-ին քաղաքում սկսվեցին զինված ընդհարումներ կառավարական բանակի և իրենց ընդդիմություն հռչակած զինված խմբավորումների միջև։ Բախումները մինչև օրս էլ շարունակվում են։
Բնակչություն
2010 թվականի Սիրիայի մարդահամարի տվյալների համաձայն քաղաքն ուներ 107 500 բնակիչ ։
Ծանոթագրություններ
Կատեգորիա:Սիրիայի քաղաքներ Կատեգորիա:Դառաայի գավառ
Էբբի Լի Քերշոու
Էբբի Լի Քերշոու (Abbey Lee Kershaw, ), նաև հայտնի է, որպես Էբբի Լի, ավստրալիացի մոդել և դերասանուհի ։ Մի քանի հաջող տարիներից հետո, այդ թվում 2011 թվականի նորաձևության սեզոնը, V ամսագիրը կոչեց Քերշոուին սուպերմոդել ։
Կենսագրություն
Ըստ Քերշոույի հիշողույուննեից, երեխա լինելով, նա «մշտապես պառկած է հիվանդանոցում»։ Երբ նա չորս տարեկան էր, նա մենինգիտ էր ունեցել, և ստիպված էր կատարել երկու գոտկային պունկցիա։ Նա նաև ունեցել է ծնկի ուռուցք և մի քանի կոտրվածքներ, ծառերի վրա անընդհատ մագլցման պատճառով։ Նա «մեծացել է 42 ազգության մեջ», դա բացատրելով տված հարցազրույցում նրանով, որ իրենց դպրոցում, որտեղ կար 150 երեխա, եղել է շատ բազմակուլտուրային ։ Ավելի ուշ Աբբի Լին արժանացել է հեղինակավոր ավստրալիական Girlfriend Model Search 2004 մրցույթին ։ Դպրոցն ավարտելուց հետո, 2005 թվականին նա տեղափոխվել է Մելբուրնից Սիդնեյ, որտեղ էլ սկսել է մոդելի կարիերան։ Քերշոուն ապրում էր 100 մետր հեռավորության վրա լողափից, և հենց այնտեղ է նրան նկատել Քեթի Ուորդը, որը բացել է նախկինում նման մոդելներին, ինչպիսիք են Միրանդա Քերը և Սամանթա Հերիսը ։ Էբբի Լին պայմանագիր է կնքել Chic Management-ի հետ մեկ շաբաթվա ընթացքում ։
2007—2009
2007 թվականին Քերշոուն NEXT մոդելավորման գործակալության հետ կնքեց պայմանագիր և մարտ ամսին տեղափոխվեց Նյու Յորք։ Դեկտեմբերի 11-ին Models.com պորտալը անվանեց նրան «Next Superstar» :
Քերշոուն դեբյուտել է պոդեումում 2008 թվականին նորաձևության շաբաթում, Նյու Յորքում, հաջողեցնելով անցնել 29 շոու։ Իր առաջին նորաձևության շաբաթ Միլանում անցել է բացառիկ ցուցադրությունների Gucci-ի համար ։ Նույն տարվա սեպտեմբերին Էբբի Լին սայթաքել է բարձր կրունկների վրա և ընկել Նյու Յորքում Rodarte շոուի ժամանակ ։ Մեկ ամիս անց Փարիզում նա ուշագնաց է եղել Alexander McQueen-ի ցուցադրությանը, շատ կոշտ կաշի կորսետի պատճառով ։ Սակայն այդ երկու միջադեպերը չեն ազդել նրա ապագա պայմանագրերի վրա ։ 2008 թվականի նոյեմբերի 15-ին Միլանում նա առաջին անգամ դուրս է եկել միջազգային մակարդակ, հայտնվելով Victoria's Secret Fashion Show հեռուստատեսության մեջ, որտեղ նա մասնակցել է Pink Planet սեգմենտին ։
2008 թվականից սկսած, Քերշոուն փայլում էր Gucci-ից Flora օծանելիքի գովազդային կամպանիայում ։
2009 թվականին մոդելը ստիպված է եղել բաց թողնել աշնանային ցուցադրությունները վնասվածքի պատճառով ։ Էբբի Լին մասնակցել է բացահայտ նկարահանումներին Purple Fashion ֆրանսիական ժուռնալի համար, հրատարակված աշուն/ձմեռ 2009 սեզոնում ։ Ծնկի պատճառով աշնանային սեզոն 2009-ի բաց թողումից հետո, Քերշոուն նորից հայտնվել է նորաձևության շաբաթում, Միլանում, բացելով Dolce & Gabbana ցուցադրությունը։ 2009 թվականի դեկտեմբերի 1-ին նա երկրերդ անգամ մասնակցել է Victoria’s Secret Fashion Show-ում, բայց այս անգամ նա ունեցել է 3 ելույթ՝ «Star Trooper», «Pink Planet» և «Enchanted Forest» սեգմենտներում ։
2010-ից մինչ օրս
2010 թվականին Քերշոուն մեծ ուշադրություն էր դարձնում, մասնակցելով տարբեր կամպանիաներում, նկարահանումներում եւ շոուներում ։ 2010 թվականի մարտին հայտնի է դարձել, որ նա դառնալու է Chanel կամապիայի դեմքը աշուն/ձմեռ 2010/2011 սեզոնում։ Այդ լուրերը հայտնվել են նրանից հետո, երբ 2010 թվականի աշնանը նա փակում էր Chanel բարձր նորաձևության շոուն և բացում Chanel-ի աշուն/ձմեռ 2010/2011 սեզոնի ցուցադրումը ։ Նոյեմբերում նա չորրորդ անգամ դարձել է ավստրալիականVogue-ի շապիկի վրա մոդել (շապիկի վրա նրա նախորդ հայտնվումները կայացել են 2010 թվականի մարտին, 2009 թվականի մարտին և 2008 թվականի մարտին) ։
2011 թվականի գարնանը Էբբի Լին ինքնանկար է արել Rag & Bone կամպանիայի նոր Do-It-Yourselfճի համար, մոդելներ Ալեքսանդրա Պիվովարովայի, Էդիթ Վիլկեվիչուտի և Լիլի Օլդրիջի հետ ։ Նա վաստակել է 100 000 դոլար, լինելով բացառիկ Chanel մոդել ։
2012 թվականի հունվարին Էբբի Լին բաժանել է 5-րդ տեղը ամերիկացի մոդել Արիզոնա Մյուզի հետ՝ «50 լավագույն մոդելները, ըստ models.com-ի» ցուցակում և 21-րդ տեղը՝ նույն կայքի «Top Money Girls» ցուցակում ։
Քերշոուն հայտնվել է 2011 թվականի Numero-ի մայիսյան շապիկի վրա, որը հանել է Թոմ Մունրոն ։
Անձնական կյանք
Ներկայումս բնակվում է Նյու Յորքում։ Նրա ընկերների թվում են այնպիսի մոդելներ, ինչպիսիք են Ֆրեյա Բեհա Էրիքսենը, Դեյզի Լոուն և Քեթրին Մաքնիլը ։ Նա ունի ընտանի կենդանի՝ մողես, Էննի Հոլ անունով ։ Նա ունի մի քանի դաջվածքներ, այդ թվում՝ ափի մեջ փոքրիկ պացիֆիկ, միջին մատի վրա՝ բու, և Երկվորյակների նշանը կոճի վրա և «truth» բառը, թաքնված ներքին շուրթի ստորին։ Նա վերջերս ավելացրել է երկու նոր դաջվածքներ փորի վրա, արված սպիտակ թանաքով։ Քերշոուն, նաև իրեն դրսևորել է, որպես նկարիչ, գրելով աբստրակտ նկարներ յուղաներկով ։
Իր սեռական կողմնորոշման մասին նա խոսում է այն մասին, որ «միշտ էլ ճոճվում էր երկու կողմերում», բայց համարում է իրեն ոչ թե բիսեքսուալ, այլ «պարզապես փորձարկող» ։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:Ավստրալիացի մոդելներ Կատեգորիա:Ավստրալիացի կինոդերասանուհիներ
Հայոց գրողների ընկերության գրական երեկոները
Պատմություն
Հովհաննես Թումանյանի հոդվածներից՝ գրված 1913 թվականին ։
Առաջին անգամ տպագրվել է 1918 թվականին Թիֆլիսի «Հորիզոն» օրաթերթի (№ 15) հունվարի 20-ի համարի «Ներքին տեսություն» բաժնում, որտեղից էլ արտատպվել է ։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1913 գրականությունում
Կրյոզիե լը Նյոֆ
Կրյոզիե լը Նյոֆ (Creuzier-le-Neuf), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Հյուսիսային Կյուսե կանտոնի կազմի մեջ։
Համայնքի INSEE կոդ՝ 03093։
Բնակչություն
Համայնքի բնակչությունը 2008 թվականին կազմում էր 1007 մարդ։
Տնտեսություն
2007 թվականի տվյալներով 664 աշխատունակ տարիքի մարդկանցից (15-64 տարեկան) 504-ը տնտեսապես ակտիվ էին, 160-ը անգործունակ (ակտիվության ցուցանիշը 75,9 %, 1999 թվականին եղել է՝ 73,7 %)։ 504 աշխատունակ բնակիչներից 470-ը աշխատում էին (234 տղամարդ և 236 կին), անաշխատանք էին 34-ը (17 տղամարդ և 17 կին)։ 160 անգործունակ մարդկանցից 38-ը աշակերտներ կամ ուսանողներ են, 82-ը թոշակառու, 40-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Tell Me You Love Me
«Tell Me You Love Me», ամերիկացի երգչուհի Դեմի Լովատոյի վեցերորդ ստուդիական ալբոմը, որը թողարկվել է 2017 թվականի սեպտեմբերի 29-ին Island, Safehouse և Hollywood ձայնագրման լեյբլների կողմից ։ Կազմված է 17 ստեղծագործություններից Deluxe և Target տարբերակների հետ։ Գլխավոր երգ Sorry Not Sorry-ն թողարկվել է հուլիսի 11-ին, հասնելով համար 6-ին ԱՄՆ-ի Billboard Hot 100-ում, հետևաբար դառնալով Լովատոյի ամենաբարձր հորիզոնականը։ Լովատոն հայտարարեց ալբոմի անվանումը և թողարկման ամսաթիվը 2017 թվականի օգոստոսի 23-ին, մինչ այդ ակնարկներ անելով ալբոմի մասին բազմաթիվ հարցազրույցներում ։ Ալբոմը հասել է top 10-ի Արգենտինայում, Ավստրալիայում, Բելգիայում, Կանադայում, Իռլանդիայում, Հոլանդիայում, Նոր Զելանդիայում, Շոտլանդիայում, Իսպանիայում, Միացյալ Թագավորությունում և Միացյալ Նահանգներում։
Ծանոթագրություններ
Կատեգորիա:2017 ալբոմներ Կատեգորիա:2017 երգեր
Ալ-Դանայի շրջան
Ալ-Դանայի շրջան (ناحية الدانا), շրջանի կարգավիճակ ունեցող վարչաատարծքային միավոր Սիրիայի Արաբական Հանրապետությունում։ Գտվնվում է երկրի հյուսիս-արևմուտքում՝ Իդլիբի մարզում։ Հանդիսանում է Հարեմի գավառի վեց շրջաններից մեկը։
Վարչական կենտրոնն Ալ-Դանա քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 60,058 բնակչություն ։ Քաղաքն ու շրջական ավանները կազմում են 214.65 քառ.կմ տարածք։
Ունի 13 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Հարեմի գավառ
Վարորդ Վերայի համար
«Վարորդ Վերայի համար» (Водитель для Веры, Водій для Віри), 2004 թվականի ռուս-ուկրաինական ֆիլմ, որի ռեժիսորը և սցենարի հեղինակը եղել է Պավել Չուխրայը ։
Սյուժե
Ֆիլմի գործողությունները ծավալվում են Խորհրդային Միությունում 1960-ական թվականներին։ Սերժանտ Վիկտորը երիտասարդ է ու վայելչակազմ, կյանքին նայում է պարզ ու պրագմատիկ։ Նա պատրաստ է ամեն ինչի, որպեսզի հասնի իր գլխավոր նկատակին՝ առաջ գնալ կարիերայի ոլորտում։ Հաջողությունը Վիկտորի կողմն է, և կրեմլյան վաշտի կուրսանտին բանակային գեներալը դարձնում է իր անձնական վարորդը։
Գեներալ-լեյտենանտ Սերովը մտադիր է Վիկտորի ամուսնացնել իր կաղ ու անհաջողակ դստեր՝ Վերայի հետ, ինչը Վիկտորին բոլորովին չի վրդովվեցնում։ Նա մեծացել է մանկատանը, աղքատության մեջ և բարձր խավում տեղ գրավելու հնարավորության համար նա պատրաստ է ամուսնանալ գեներալի դստեր հետ։ Վերան չի նկատում նրա սառը հաշվարկը և մտերմանում է նրա հետ։ Վիկտորը, մշտապես հոգ տանելով Վերայի մասին, փոխում է վերաբերմունքը՝ աղջկա նկատմամբ զգալով կարեկցություն ու քնքշություն։
Նրանք տարօրինակ սիրավեպը զարգանում է Ղրիմում՝ Սևաստոպոլի մոտ գտնվող տանը։ Սևծովյան ափի արևը, 1960-ական թվականների երաժշտությունը, նորաձևությունը, կենցաղն ու զվարճանքները ֆիլմում ներկայացվում են պետական ոլորտում ազդեցության համար մղվող պայքարին զուգահեռ, և այդ պայքարում գեներալի, նրա հղի դստեր ու վարորդ Վիկտորի կյանքն ընդամենը մանրուք է։
Մրցանակներ և անվանակարգեր
Ցանկը ներկայացված է ըստ IMDb կայքի տվյալների ։
Արտաքին հղումներ
Կատեգորիա:Ռուսական ֆիլմեր Կատեգորիա:Ուկրաինական ֆիլմեր Կատեգորիա:2004 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական մելոդրամա ֆիլմեր Կատեգորիա:Ռուսերեն ֆիլմեր Կատեգորիա:«Կինոտավր» մրցանակի արժանացած ֆիլմեր
Լուզիլիե
Բնակչությունը՝ 573 մարդ (2008 թվականի տվյալներով)։ Բնակչության խտությունը՝ 115 մարդ/կմ²։ Տարածքը՝ 5 կմ²։ Փոստային ինդեքս՝ 10080։ Հեռախոսային կոդ՝ 0124։
Բնակավայրի հովանավորն է համարվում սուրբ կույս Մարիամը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սուրբ Մարի
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուզլուջայի շրջանի համայնքներ Կատեգորիա:Սուրմալուի գավառի բնակավայրեր
Հողմավար
Հողմավար, սովորական հողմավար, բազեների ընտանիքի գիշատիչ թռչուն։ Մարմնի երկարությունը 31—38 սմ է, քաշը՝ 160— 240 գ։ Էգերն արուներից խոշոր են։ Տարածված է Եվրոպայում, Ասիայում (բացի ծայր Հյուսիսից) և Աֆրիկայում։ Հանդիպում է բոլոր գոտիներում, բացի տունդրայից։ Հյուսիսում ապրողները չվող են, հարավում՝ նստակյաց։
Բնադրում
Բնադրում է ծառերին, ժայռերի վրա, հաճախ զբաղեցնում է ուրիշ թռչունների լքված բները, քանդված շինությունները։ Դնում է 4—5 ձու։ Թխսում են և էգը, և՝ արուն (28 օր)։ Սնվում է մանր կրծողներով, թռչուններով, միջատներով, մողեսներով։
Կատեգորիա:Գիշատիչ թռչուններ Կատեգորիա:Բազեներ
Դավ Քամերոն
Դավ Օլիվիա Քամերոն (Dove Olivia Cameron, ), երիտասարդ ամերիկացի դերասանուհի և երգչուհի։ Հայտնի է դարձել «Հույսի տրամպլին» ֆիլմի և «Լիվ և Մեդդի» հեռուստասերիալի միջոցով, որոնցում կատարել է գլխավոր դերերը։
Կենսագրություն
Երբ Քամերոնը փոքրիկ է եղել, ստացել է Դավ («աղավնի») անվանումը հորից, Ֆիլիպ Ալանա Հոսթերմանից։ Երբ Դավը ութ տարեկան էր, նա արդեն խաղում էր սիրողական թատրոնի բեմում։ Որպեսզի շարունակի ուսումնասիրել դերասանական գործը, բայց արդեն պրոֆեսիոնալ հարթակում, նա 14 տարեկանում մեկնում է Լոս-Անջելես։ Որտեղ նա ընդունվում է Burbank High School, որտեղ սկսում է երգել երգչախմբում։ Նրա հայրը մահացել է ուռուցքից, երբ նա դեռ փոքր էր։ Երկրորդ անունը՝ Քլոե։
Անձնական կյանք
Նշանված է «Լիվ և Մեդի» հեռուստասերիալում իր զուգընկերոջ Ռայան ՄակՔերթանի հետ։ Նաև նրանք երգում և իրենց դուետն անվանում են "The Girl and The Dreamcatcher".
Ծանոթագրություններ
<references group="https://vk.com/dovecamerons" />
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգիչներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երեխա դերասանուհիներ
Մայա Բոշկովիչ-Ստուլլի
Մայա Բոշկովիչ-Ստուլլի (խորվաթերեն՝ Maja Bošković-Stulli, ), խորվաթ սլավոնագետ, բանահավաք, բանասեր, գրող, խմբագիր, ակադեմիկոս, :